M A N D Á T N A Z M L U V A č. 01/2019

**uzavretá podľa ustanovení § 566 a nasl. Obchodného zákonníka**

**č. 513/1991 Zb. v znení neskorších predpisov medzi**

**Obchodná akadémia**

So sídlom: Komenského 1, 066 01 Humenné

IČO: 00162132

DIČ: 2021216637

Bankové spojenie: Štátna pokladnica

IBAN: SK96 8180 0000 0070 0059 4568

Štatutárny orgán: Ing. Alena Židová, riaditeľka školy

 (ďalej len „***mandant***“)

**a**

**Ing. Miroslav Kačur**

Sídlo: Pod Hradom 414/42, 072 22 Strážske

Registrácia: Zapísaný v ŽR pod číslom 840-18566, OÚ Michalovce

IČO: 35 571 233

DIČ: 1034638143

Kontakt: +421 915 961 536

Bankové spojenie: VÚB Michalovce

Číslo účtu (IBAN): SK98 0200 0000 0028 4762 1557

 (ďalej len „***mandatár***“)

**takto:**

1. ÚVODNÉ USTANOVENIA
	* 1. Mandant uskutočnil proces verejného obstarávania postupom určeným pre zákazky v súlade so Zákonom č. 343/2015 Z.z. o verejnom obstarávaní na predmet obstarávania – **Výkon stavebného dozoru k zákazke: „Zvýšenie počtu žiakov Obchodnej akadémie v Humennom na praktickom vyučovaní.“**

Predmet mandátnej zmluvy je financovaný z prostriedkov Integrovaného regionálneho operačného programu, zo štátneho rozpočtu a z rozpočtu PSK v rámci realizácie projektu **Výkon stavebného dozoru k zákazke: „Zvýšenie počtu žiakov Obchodnej akadémie v Humennom na praktickom vyučovaní“,** Kód projektu v ITMS2014+ : 302021K054.

* + 1. Mandant uzatvára s mandatárom ako úspešným uchádzačom v rámci uskutočneného verejného obstarávania podľa ods. 1 tohto článku túto zmluvu za nižšie uvedených podmienok. Súťažná ponuka mandatára tvorí prílohu č. 1 k tejto zmluve.
1. **PREDMET ZMLUVY**
2. Touto zmluvou sa mandatár zaväzuje, že pre mandanta, v jeho mene a na jeho účet uskutoční za odplatu výkon stavebného dozoru podľa čl. 3 tejto zmluvy a mandant sa zaväzuje zaplatiť mu za to odplatu.

Činnosť podľa čl. 3. tejto zmluvy sa vzťahuje na výkon stavebného dozoru pri vykonávaní stavebných prác na stavbe **Zvýšenie počtu žiakov Obchodnej akadémie v Humennom na praktickom vyučovaní (**ďalej len „stavebné práce“).

1. **VÝKON ČINNOSTI**
2. Dozor nad výkonom stavebných prác je povinný mandatár vykonávať ako občasný stavebný dozor.
3. Mandatár je povinný vykonávať dozor nad výkonom stavebných prác minimálne v rozsahu 3 krát do týždňa. Mandatár sa zaväzuje v prípade potreby vykonávať dozor aj nad uvedený rozsah tak, aby bol zabezpečený riadny dohľad nad výkonom stavebných prác.
4. Stavebný dozor je mandatár povinný vykonávať počas výkonu stavebných prác, priamo na stavenisku tak, aby bol počas celej doby trvania zmluvného vzťahu zabezpečený riadny dohľad nad:
5. spôsobom a postupom uskutočňovania stavebných prác tak, aby sa zaručila bezpečnosť a ochrana zdravia pri práci, riadna inštalácia a prevádzka technického vybavenia na stavbe, odborné ukladanie stavebných výrobkov a hmôt, vhodnosť ich použitia a odborné ukladanie strojov a zariadení;
6. riadnym vedením stavebného denníka;
7. súladom výkonu stavebných prác s predloženou dokumentáciou, dodržiavaním podmienok rozhodnutí vydaných na uskutočnenie stavebných prác, dodržiavaním všeobecne záväzných právnych predpisov a technických noriem;

 a aby v prípade zistenia nedostatkov pri výkone stavebných prác, bolo zo strany mandatára zabezpečené bezodkladné odstránenie zistených vád. Vyhodnotenie prác je mandatár povinný bezodkladne pravidelne zaznamenávať do stavebného denníka, prípadne vyhotoviť o tom podľa potreby osobitný záznam.

1. **VŠEOBECNÉ PODMIENKY ČINNOSTI**
2. Mandatár vyhlasuje, že je riadne a dostatočne oboznámený s projektovou dokumentáciou a rozhodnutiami príslušných orgánov vydanými na uskutočnenie stavebných prác.
3. Mandatár týmto prehlasuje, že má potrebné skúsenosti, zamestnancov, ktorých zamestnáva legálne a zariadenia nevyhnutné na riadne a efektívne uskutočnenie stavebného dozoru v súlade s podmienkami tejto zmluvy, a že má všetky potrebné licencie a povolenia vyžadované na splnenie všetkých svojich záväzkov vyplývajúcich z tejto zmluvy. Mandatár zodpovedá za to, že stavebný dozor bude vykonaný podľa predloženej projektovej dokumentácie, stavebného povolenia, v súlade so všeobecne záväznými právnymi predpismi, technickými normami a v súlade s ustanoveniami tejto zmluvy.
4. Mandatár je povinný pri výkone svojej činnosti podľa tejto zmluvy riadiť sa pokynmi mandanta a svoju činnosť podľa tejto zmluvy vykonávať v súlade s jeho záujmami. Zároveň je však povinný písomne upozorniť mandanta na zrejmú nevhodnosť jeho pokynov, ktoré by mohli mať za následok vznik škody, inak za takúto škodu zodpovedá.
5. Mandatár je povinný zariadiť záležitosť osobne.
6. Mandatár sa zaväzuje vykonávať všetku činnosť podľa tejto zmluvy s odbornou starostlivosťou, riadne a včas, chrániť jemu známe záujmy mandanta, plniť pokyny mandanta týkajúce sa jeho činnosti podľa tejto zmluvy, poskytovať mu všetky informácie potrebné na plnenie záväzkov z tejto zmluvy, ako aj informácie potrebné na udelenie doplňujúcich alebo pozmeňujúcich pokynov. Zároveň je povinný upozorniť mandanta na zrejmú nevhodnosť jeho pokynov, ktoré by mohli mať za následok vznik škody. Ďalej je povinný poskytovať mandantovi rady týkajúce sa predmetu tejto zmluvy. Mandatár je povinný poskytovať mandantovi informácie vždy, aj na požiadanie mandanta.
7. Mandatár je povinný uchovávať doklady a iné veci, ktoré v súvislosti so svojou činnosťou nadobudol od mandanta alebo od tretích osôb, a najneskôr po ukončení trvania tejto zmluvy, inak vždy na požiadanie mandanta, je povinný ich odovzdať mandantovi.
8. Dokumentácia a iné veci, ktoré mandant poskytol mandatárovi alebo ktoré mandatár nadobudol od tretích osôb v súvislosti s výkonom jeho činnosti podľa tejto zmluvy, patria do majetku mandanta a mandatár je povinný ich starostlivo opatrovať, pritom dbá o ich zachovanie a kompletnosť.
9. Mandant je povinný na požiadanie poskytnúť mandatárovi všetky potrebné informácie a podklady nevyhnutné pre jeho činnosť.
10. **ZODPOVEDNOSŤ ZA ŠKODU A ZODPOVEDNOSŤ ZA VADY**
11. Mandatár zodpovedá za škodu, ktorá vznikne mandantovi, porušením jeho povinností vyplývajúcich zo zmluvy, pokynov mandanta alebo všeobecne záväzných právnych predpisov pri uskutočňovaní činnosti podľa zmluvy. Mandatár zodpovedá za škodu, ktorá vznikne mandantovi z dôvodu nesprávnych pokynov mandanta v prípade, že ho na takéto pokyny bez zbytočného odkladu písomne neupozorní.
12. Mandatár zodpovedá za škodu na veciach prevzatých od mandanta na výkon činnosti a na veciach prevzatých pri výkone činnosti od tretích osôb, ibaže túto škodu nemohol odvrátiť ani pri vynaložení odbornej starostlivosti.
13. **SANKCIE**
14. Mandant je oprávnený požadovať od mandatára zmluvnú pokutu vo výške 100,- € za každé jednotlivé porušenie akejkoľvek povinnosti podľa článku 3. a článku 4. tejto zmluvy.
15. Zmluvná pokuta podľa tohto článku je splatná v lehote uvedenej v písomnej výzve mandanta doručenej mandatárovi.
16. Zaplatením zmluvnej pokuty nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; náhrada škody môže byť uplatňovaná mandantom voči mandatárovi v plnej výške.
17. Mandant je oprávnený jednostranne započítať proti pohľadávke mandatára podľa článku 7 ods. 1. tejto zmluvy všetky svoje prípadné pohľadávky voči mandatárovi na zaplatenie zmluvných pokút podľa tejto zmluvy.
18. Pre prípad omeškania mandanta s platením odplaty si zmluvné strany dohodli platenie úrokov z omeškania v sadzbe podľa nariadenia vlády SR č.21/2013 Z.z. zo sumy, s ktorou je mandant v omeškaní, za každý deň z omeškania.
19. **ODPLATA, NÁHRADA NÁKLADOV, PLATOBNÉ PODMIENKY**
20. Zmluvné strany sa dohodli, že mandant zaplatí mandatárovi odplatu vo výške:

 Cena bez DPH 8.700,00 EUR

 Výška DPH (20 %) 0,00 EUR

 Cena celkom 8.700,00 EUR

 Slovom: „osemtisícsedemsto eur“.

1. Odplata podľa odseku 1. tohto článku zahŕňa všetky náklady mandatára spojené s jeho činnosťou podľa tejto zmluvy. Takto dohodnutá odplata je pevná a je nemenná.
2. Mandatár má právo fakturovať mandantovi alikvotnú časť z celkovej odplaty po jednotlivých mesiacoch, vždy po vykonaní určitých činností tak, že suma čiastkových faktúr neprekročí dohodnutú odplatu v zmysle tejto zmluvy čl. 7 ods. 1.
3. Odplata podľa čl. 7. ods. 1 a 3. je splatná po riadnom uskutočnení činnosti resp. jednotlivých činností mandatára podľa tejto zmluvy, a to v lehote a spôsobom uvedeným vo faktúre, najskôr však v lehote 60 dní odo dňa doručenia faktúry mandantovi, ktorá bude obsahovať všetky náležitosti v zmysle všeobecne záväzných právnych predpisov a ktorej prílohou bude správa o činnosti mandatára podľa tejto zmluvy.
4. V prípade reklamácie vád činnosti mandatára podľa tejto zmluvy až do vyriešenia reklamácie pre zmluvné strany záväzným spôsobom (právoplatné ukončenie reklamačného konania) mandant nie je v omeškaní s úhradou odplaty za reklamovanú činnosť alebo akúkoľvek jej časť.
5. V prípade, že dôjde k predĺženiu lehoty výstavby z dôvodov, ktoré nebudú na strane mandatára, alebo ak dôjde k rozšíreniu rozsahu predmetu plnenia, má mandatár nárok na odplatu, ktorá je pomernou čiastkou k predĺženiu lehoty alebo k rozšíreniu predmetu plnenia. Zmluvné strany upravia túto odplatu formou písomného dodatku k tejto zmluve.
6. **TRVANIE ZMLUVY**
7. Mandatár sa zaväzuje vykonávať stavebný dozor pre mandanta podľa tejto zmluvy v termíne **12 kalendárnych mesiacov** počas celého trvania stavebných prác odo dňa prevzatia staveniska aždo plánovaného termínu ukončenia stavebných prác. V prípade, ak sa pri odovzdávaní a preberaní stavebných prác vyskytnú akékoľvek vady alebo nedorobky, mandatár sa zaväzuje vykonávať stavebný dozor až do úplného odstránenia všetkých vád a nedorobkov.
8. Ak dôjde k predĺženiu lehoty výkonu činnosti stavebného dozoru dohodnutej v tejto zmluve z dôvodu, ktorý nebude na strane mandatára, zmluvné strany upravia čas plnenia formou písomného dodatku k tejto zmluve.
9. Právny vzťah založený touto zmluvou sa končí:
10. uplynutím dohodnutej doby podľa odseku 1 tohto článku,
11. písomnou dohodou zmluvných strán,
12. doručením písomnej výpovede mandanta mandatárovi s účinnosťou odo dňa doručenia písomnej výpovede,
13. doručením písomnej výpovede mandatára mandantovi s účinnosťou ku koncu kalendárneho mesiaca nasledujúceho po mesiaci, v ktorom bola výpoveď doručená mandantovi,
14. zánikom mandatára.
15. Od účinnosti výpovede mandanta je mandatár povinný nepokračovať v činnosti podľa tejto zmluvy. Je však povinný mandanta upozorniť na opatrenia potrebné na to, aby sa zabránilo vzniku škody bezprostredne hroziacej mandantovi nedokončením činnosti podľa tejto zmluvy. Za činnosť uskutočnenú do účinnosti výpovede má mandatár nárok na primeranú časť odplaty.
16. Ku dňu účinnosti výpovede mandatára zaniká záväzok mandatára uskutočňovať činnosť podľa tejto zmluvy. Ak by týmto prerušením činnosti vznikla mandantovi škoda, mandatár je povinný ho upozorniť, aké opatrenia treba urobiť na jej odvrátenie. Ak mandant požiada mandatára, aby ich urobil sám, je mandatár na to povinný. Ohľadne činnosti uskutočnenej odo dňa výpovede do jej účinnosti a uskutočnenej podľa tohto odseku má mandatár nárok na časť odplaty primeranej výsledku dosiahnutému jeho činnosťou podľa tejto zmluvy.

**9. DORUČOVANIE**

1. Všetky listiny, objednávky, dokumenty, požiadavky a oznámenia vrátane tých, ktoré vyvolávajú právne účinky (ďalej len „**oznámenia**“) budú medzi zmluvnými stranami zabezpečované listami doručenými poštou alebo osobne alebo faxom, e-mailom alebo prostredníctvom SMS správy alebo telefonátom. Ak bolo oznámenie zasielané poštou, sa považuje za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu vrátila späť odosielateľovi. Ak bolo oznámenie zasielané faxom, e-mailom, prostredníctvom SMS správy, telefónom alebo oznamované osobne v pracovný deň v čase od 8.00 hod do 16.00 hod., považuje sa za doručené v momente prenosu resp. oznámenia, inak v nasledujúci pracovný deň.
2. Pre **mandanta** budú všetky oznámenia doručované alebo oznamované na nižšie uvedené údaje:

adresa: Obchodná akadémia

 Komenského 1, 066 01 Humenné

tel: +421 948 393 401

e-mail: riaditel@oa-he.vucpo.sk

kontaktná osoba: Ing. Alena Židová, riaditeľka

a pre **mandatára** budú všetky oznámenia doručované alebo oznamované na nižšie uvedené údaje:

Ing. Miroslav Kačur

adresa: Pod Hradom 414/42, 072 22 Strážske

kontaktná osoba: Ing. Miroslav Kačur

mobil: +421 915 961 536

e-mail: kacur.miroslav@gmail.com

alebo na akúkoľvek inú adresu, faxové, telefónne alebo mobilné telefónne číslo alebo

e-mailovú adresu, ktoré budú druhej zmluvnej strane vopred písomne oznámené.

3. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretej tejto zmluvy, zmenu štatutárneho orgánu, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie a zároveň zodpovedá za akúkoľvek takto spôsobenú škodu.

**10. ZÁVEREČNÉ USTANOVENIA**

1. Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov a v jeho rámci ustanoveniami Občianskeho zákonníka č. 40/1964 Zb. v znení neskorších predpisov a súvisiacimi predpismi.
2. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle mandanta.
3. Táto zmluva sa môže meniť alebo zrušiť iba dohodou zmluvných strán v písomnej forme.
4. Ak by sa dôvod neplatnosti vzťahoval len na časť tejto zmluvy, bude neplatnou len táto časť.
5. Táto zmluva tvorí úplnú dohodu medzi zmluvnými stranami týkajúcu sa predmetnej záležitosti. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych, v tejto zmluve neuvedených ústnych dojednaní a dohôd.
6. Táto zmluva bola vyhotovená v piatich rovnopisoch, z toho tri pre mandanta a dva pre mandatára.
7. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

V Humennom, dňa: 8.4.2019

Za **mandanta:** Za **mandatára:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Alena Židová Ing. Miroslav Kačur

riaditeľka OA Humenné

**Príloha č.1**